মেঘালয় ( Meghalaya )ত চলি থকা পথ নিৰ্মাণ প্ৰকল্পসমূহ সম্পৰ্কে আলোচনা কৰাৰ বাবে মুখ্য মন্ত্ৰী কনৰাদ চাংমাই আজি ১ মে'ত কেন্দ্ৰীয় পৰিবহণ মন্ত্ৰী নিতিন গাদকাৰীক লগ কৰে।
বিভাগটোৰ শীৰ্ষ বিষয়াসকলো উপস্থিতি থকা আজিৰ বৈঠকত ভাৰত চৰকাৰে ৰাজ্যখনত চলি থকা প্ৰকল্পসমূহ ৰূপায়নৰ ক্ষেত্ৰত সম্পূৰ্ণ সহযোগিতা আৰু সমৰ্থন আগবঢ়াব বুলি কেন্দ্ৰীয় মন্ত্ৰীগৰাকীয়ে প্ৰতিশ্ৰুতি দিয়ে।
তেওঁ লগতে জনাই যে প্ৰকল্পসমূহ আগবঢ়াই নিয়া সন্দৰ্ভত আলোচনা কৰাৰ বাবে অহা ২৫ আৰু ২৬ মে'ত শ্বিলঙত কেন্দ্ৰীয় পৰিবহণ বিভাগ আৰু ৰাজ্য চৰকাৰৰ মাজত এখন বৈঠক অনুষ্ঠিত হ'ব।
তুৰা-দালু, বাঘমাৰা-মহেশক'লা-ৰানিকৰ পথ, ৬২ নং ৰাষ্ট্ৰীয় ঘাইপথ আৰু শ্বিলং-ডাউকী পথকে ধৰি ৰাজ্যখনৰ যোগাযোগৰ ক্ষেত্ৰত গুৰুত্বপূৰ্ণ ৮টা পথ সম্পৰ্কেও মুখ্য মন্ত্ৰী আৰু উপ মুখ্য মন্ত্ৰীয়ে আলোচনা কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
